Document ID: /fineweb-2-swissfilter-quality_10-filterrobots/filtered/05603.jsonl.gz/15

Copyright: All those wishing to use or publish AIM texts are welcome to do so, provided that they indicate the source and inform the AIM office in Paris which is interested to receive comments and reactions on the information it provides.
AIM, Les Quatre Reines, 04300 Forcalquier, France, <email-pii>
RELIGIJA NA BALKANU
UVOD
Teroristički napadi od 11. septembra u SAD su praćeni burnom debatom u vezi
sa onim što je Huntington nazvao kao "clash of civilisations". Vazdušna
kampanja SAD protiv režima Talibana u Afganistanu i terorističke mreže Al
Caeda je podstakla oštre reakcije u islamskom svetu. Nemački kancelar
Schroeder, odgovarajući tezama da svet ide prema sudaru civilizacija, kaže
da rat protiv terorizma nije clash of civilisations, već a war for
civilisation.
Uopšte uzev, može se reći da je debata o odnosima izmedju civilizacija,
tačnije rečeno izmedju raznih religija, preplavila novinske stranice i TV
ekrane u celom svetu. Ova debata nije nedostajala i u zemljama Balkana.
Balkan se nalazi upravo na liniji razdvajanja izmedju velikih svetskih
religija, i većina njegovih zemalja imaju pluralistički verski pejsaž. U
nekim od balkanskih zemalja kao što su Hrvatska, Srbija, Slovenija, verski
identitet se često izjednačava sa nacionalnim identitetom. U drugim zemljama
kao što je Albanija, nastojanja za izjednačavanjem verskog identiteta sa
nacionalnim su pogrešna.
Prethodna decenija, koja je bila i decenija postkomunističke tranzicije,
praćena je oživljavanjem ili reaktiviranjem religija i verskih zajednica,
tlačenih ili potisnutih od strane komunističkih režima skoro pola veka.
Ponovo stečena verska sloboda, bez sumnje označava dostignuća mladih
balkanskih demokratija.
Medjutim, u deceniji koja je za nama, bivajući istovremeno i decenijom
krvavih balkanskih drama, zabeležena je i jedna sumnjiva uloga, ili tačnije
rečeno kriminalna uloga nekih radikalnih verskih krugova i verskog
radikalizma uopšte, kao instrumenta podrške nacionalističkim snagama koje su
izazvale najužasnija krvoprolića u posleratnoj Evropi.
Nacionalne i verske mitove često je veoma teško razlikovati u današnjem
Balkanu. Verska tolerancija je neretko ustupila mesto netoleranciji, dok je
Drugi u verskom smislu neretko ocrtan mračnim bojama.
U jednom od napisa iz ovog dosijea citira se jedan nemački novinar koji
pita: "Da li je ovaj surovi konflikt izraz potisnutih verskih ratova iz
prošlosti, ili je on prvi znak novog svetskog budjenja fundamentalizma"? U
stvari, bilo bi teško naći odgovor na ovo pitanje, koje svakako zvuči gorko,
čak ima ponečega i od Kasandre.
Članci ovog dosijea AIM pružaju panoramu verskih kretanja na Balkanu u
poslednjoj deceniji. Oni omogućavaju upoznavanje sa zajedničkim i
specifičnim aspektima ovih kretanja od jedne zemlje do druge. Oni pokušavaju
da rasvetle ulogu koju je vera odigrala u opštim društvenim razvojima u
svakoj zeemlji i u našem regionu uopšte.
Od posebnog je interesa takodje i upoznavanje sa istorijskom evoluucijom
vera na Balkanu i njihovih odnosa sa balkanskim nacionalizmima tokom godina.
Takodje, današnji odnosi Crkve sa državom, usvajanje jedne legislative u
skladu sa evropskim standardima, pitanja verskog odgoja itd., nisu ostala
van pažnje autora ovog dosijea.
Nadamo se da njegovo čitanje predstavlja jedno korisno putovanje za širok
krug čitalaca iz regiona i van njega.
Remzi LANI